
ОБЩИНСКИ  СЪВЕТ – ЧЕРНООЧЕНЕ, ОБЛАСТ  КЪРДЖАЛИ
Р  Е  Ш  Е  Н  И  Е  № 79

              от 20.12.2013 година

На основание чл.21, ал.1, т.7 и ал.2 от ЗМСМА, чл.76, ал.3 от АПК, чл.1, ал.2 от ЗМДТ и във връзка с ЗИД на ЗМДТ /ДВ, бр.61 и 101/2013 г./  Общински съвет – Черноочене реши:
 
Приема изменение и допълнение на Наредба №2 от 14.02.2008 г. за определяне размера на местните данъци на територията на община Черноочене, както следва:

       ГЛАВА ВТОРА

      МЕСТНИ ДАНЪЦИ

     Раздел І

Данък върху недвижимите имоти

1. В чл.7, ал.1 накрая се добавя „и след промяна на предназначението на земята, когато това се изисква по реда на специален закон“.
2. В чл.7 се създава нова алинея 5 със следното съдържание:

„ /5/ Не се облагат с данък недвижимите имоти с данъчна оценка до 1680 лв. включително.“
  Раздел ІІІ

Данък върху превозните средства

3. В чл.41, ал.1, т.1 цифрата „0,60“ се заменя с „0,54“.
4. В чл.41, ал.1, т.2 цифрата „0,80“ се заменя с „0,72“.
5. В чл.41, ал.1, т.3 цифрата „1,00“ се заменя с „0,90“.
6. В чл.43, ал.1 текстът „ , данъкът се заплаща с 50 на сто намаление“ се заменя с „и несъответстващи на екологичните категории „Евро 3“, „Евро 4“, „Евро 5“, „Евро 6“ и „EEV“, определеният по чл.55 от ЗМДТ данък за съответната година се заплаща с намаление от 40 на сто“.
7. В чл.43 се създава нова ал. 2 със следното съдържание:

„ /2/ За превозните средства с мощност на двигателя до 74 kW включително и съответстващи на екологични категории „Евро 3“ и „Евро 4“ данъкът се заплаща с 50 на сто намаление, а за съответстващите на „Евро 5“ и „Евро 6“ – с 60 на сто намаление, от определения по чл.55, ал. 1 и 3 от ЗМДТ, данък.“
8. В чл.43 досегашната ал. 2 става ал. 3 и придобива следната редакция:

„За автобусите, товарните автомобили, влекачите за ремарке и седловите влекачи с двигатели, съответстващи на екологични категории „Евро 3“ и „Евро 4“, данъкът се заплаща с 40 на сто намаление, а за съответстващите на „Евро 5“, „Евро 6“ и „ЕЕV“ – с 50 на сто намаление, от определения по чл.55, ал.5, 6, 7 и 13 от ЗМДТ, данък.“

9. В чл.43 досегашната ал. 3 става ал.4.
10. В чл.43 се създава  нова алинея 5 със следното съдържание:
„/5/ Екологичните категории „Евро 3“, „Евро 4“, „Евро 5“, „Евро 6“ и „ЕЕV“ се удостоверяват чрез предоставяне на документ, от който е видно съответствието на превозното средство с определената от производителя екологична категория.“
       Раздел V

         Патентен данък

11. В чл.50, ал.1, т. 4 текстът „ , 12 и 13“ се заличава.

      Раздел VІ

       Туристически данък

12. В чл.55, ал.3 изразът „средства за подслон и“ се заличава.

13. В чл.56, ал.1 изразът „средства за подслон и“ се заличава.

В гласуването участваха 17 общински съветници, от които  14 гласа “За”, 3 гласа /Фахретин Шериф, Лифат Мустафа и Вилдан Кадир/-”Против”, и “Въздържал се” – няма.

                                                 ПРЕДСЕДАТЕЛ НА ОбС:         
   / БЕДРИЕ  ГАЗИЮМЕР /

